
78.   AARGANG 


SYNDEN   I  EDEN.   — 
HVORFOR  ADAM  FALDT. 

(Dr.  James  E.  Talmage  af  de  Tolvs  Raad  i  »Liahona«.) 

Kronen  paa  Værket  i  det  store  Drama  ved  Skabelsen  var 
Dannelsen  af  Manden  i  billedlig  og  fysisk  Lighed  med  hans 
aandelige  Fader,  Gud.  Dette  mener,  at  visse  Aander  fra  Forud- 
tilværelsen  blev  iklædt  et  Tabernakel  af  Kod  og  Ben  og  blev 
det  første  Menneske,  der  begyndte  en  jordisk  Kariere  paa 
denne  Planet.  Straks  efter  skabte  Herren  for  ham  en  Led- 
sager efter  at  have  erklæret,  at  det  ikke  var  godt,  at  Manden 
skulde  være  ene;  og  saaledes  blev  Manden  og  Kvinden,  Adam 
og  hans  Hustru  Eva,  skabte  i  Edens  Have. 

De  havde  faaet  Herredomme  over  alle  lavere  Skabninger, 
og  med  denne  Magt  var  forbundet  visse  bestemte  Befalinger. 
Af  disse  var  det  forste  vigtige  Punkt,  at  de  »vorder  frugtbare 
og  mangfoldige,  og  opfylder  Jorden,  og  gorer  eder  den  under- 
danige«; derefter,  at  de  afholder  sig  fra  at  spise  Frugten  paa 
et  bestemt  Træ,  Kundskabens  Træ  paa  Godt  og  Ondt,  skont 
det  var  tilladt  dem  at  tage  frit  af  alle  andre  Frugter.  Guds 

Ord  angaaende  denne  Befaling  og  Følgerne  er:  »Og  jeg,  den 
Herre  Gud,  bød  Mennesket,  sigende:  Du  niaa  frit  æde  af  alle 
Tracer  i  Haven.  Men  af  Kundskabens  Træ  paa  Godt  og  Ondt 
skal  du  ikke  æde.  Dog  maa  du  selv  vælge,  thi  det  er  dig  givet; 
men  husk  paa,  at  jeg  forbød  det;  thi  paa  den  Dag,  du  æder 
deraf,  skal  du  visselig  dø.«  (Kostl.  Perle,  Side  13—14;  saml. 
1.  Moseb.  2:  16—17.) 

Fristelsen  til  at  være  ulydig  mod  denne  Befaling  kom  snart. 
Satan  sogte  at  besnære  Kvinden  og  at  modsige  Herrens  Er- 
klæring  og  sagde,  at  Døden  vilde  ikke  følge  Overtrædelsen  af 
det  guddommelige  Forbud;  men  paa  den  anden  Side  vilde 
hun  og  hendes  Mand,  hvis  de  gjorde  det,  som  Herren  havde 
forbudt,  blive  lig  Gud  til  af  sig  selv  at  kende  Godt  og  Ondt. 
Kvinden  blev  besnæret  af  disse  Fremstillinger  og  var  ulydig 
mod  Herrens  Befaling.  Hun  frygtede  ikke  ondt,  thi  hun 
kendte  det  ikke. 

Adam  fandt  sig  selv  i  en  saadan  Stilling,  at  det  tvang  ham 
til  at  være  ulydig  mod  en  af  Guds  Befalinger.  Han  og  Hustru 
var  bleven  befalet  at  mangfoldiggøre  og  opfylde  Jorden.  Adam 
var  endnu  udodelig.  Eva  var  som  Straf  bleven  dødelig,  og  i  en 
saadan  uensartet  Tilstand  kunde  de  to  ikke  forblive  tilsam- 
men og  derfor  heller  ikke  opfylde  den  guddommelige  Be- 
faling. Paa  den  anden  Side  vilde  Adam  være  ulydig  mod  en 
anden  Befaling,  hvis  han  gav  efter  for  Evas  Bon.  Han  be- 
stemte sig  derfor  til  frivilligt  at  staa  ved  det  første  og  store 
Bud;  og  derfor  tog  han  med  fuld  Forstaaelse  af  Gerningens 
Natur  ogsaa  af  Frugten,  der  voksede  paa  Kundskabens  Træ. 
Paulus  oplyser,  at  »Adam  blev  ikke  bedraget,  men  Kvinden 
blev  bedraget  og  er  falden  i  Overtrædelse.«  (1.  Tim.  2:  14.) 
Profeten  Lehi  erklærer:  »Adam  faldt,  for  at  Menneskene 
maatte  blive  til;  og  Menneskene  er  til,  for  at  de  kunne  nyde 
Glæde.«  (Mormons  Bog,  2.  Nephi  2:  25.) 

Der  var  et  andet  Træ  med  en  speciel  Kraft  i  Eden;  dets 
Frugter  gav  Liv  til  alle,  der  spiste  af  den.  Det  var  ikke  forbudt 
Adam  og  Eva  at  spise  af  dette  Træ,  medens  de  levede  i  uskyl- 

dig  Udødelighed;  men  nu,  da  de  havde  overtraadt,  nu,  da  den 
guddommelige  Ordre  gav  Døden  som  deres  Lod,  vilde  det  ikke 
være  rigtigt,  at  Frugten  fra  Livets  Træ  skulde  længere  være 
indenfor  deres  Rækkevidde. 

Ved  deres  Overtrædelse  fik  vore  første  Forældre  en  Kund- 
skab, som  de  i  deres  oprindelige  Uskyldighed  ikke  havde 
været  i  Besiddelse  af  —  den  eksperimentale  Kundskab  om 
Godt  og  Ondt.  Resultatet  af  Faldet  kunde  kun  have  haft  daar- 
lige  Følger,  hvis  de  faldne  straks  kunde  have  genopnaaet 
Udødelighedens  Tilstand  uden  Omvendelse  og  uden  For- 
soning. I  Fortvivlelsen,  der  fulgte,  da  de  mærkede  den  store 
Forandring,  der  var  overkommet  dem,  vilde  det  have  været 
naturligt  for  dem  i  Lyset  af  den  Kundskab,  de  havde  opnaaet 
paa  Bekostning  af  Livets  Træ,  at  søge  den  tilsyneladende  For- 
del af  at  undgaa  en  snarlig  Død  ved  at  spise  deraf.  Det  var  af 
Barmhjertighed,  de  blev  nægtet  at  gøre  det. 

Der  kan  ikke  tages  Fejl  af  Skaberens  Ord  om  Nødvendig- 
heden af  Udelukkelsen  af  hans  første  jordiske  Børn  fra  Eden: 
»Og  jeg,  den  Herre  Gud,  sagde  til  min  Enbaarne:  Se,  Menne- 
sket er  bleven  som  en  af  os  til  at  kende  Godt  og  Ondt;  men 
nu,  paa  det  han  ikke  skal  udrække  sin  Haand  for  ogsaa  at  tage 
af  Livets  Træ  og  æde  og  leve  evindelig,  vil  jeg,  den  Herre 
Gud,  forvise  ham  af  Edens  Have  til  at  dyrke  Jorden,  hvorfra 
han  var  taget;  thi  saavist  som  jeg,  den  Herre  Gud,  lever 
kunne  mine  Ord  ikke  vende  tomt  tilbage,  thi  ligesom  de  ud- 
gaar  af  min  Mund,  saaledes  skulle  de  opfyldes.  Da  drev  jeg 
Mennesket  ud,  og  jeg  satte  Cherubim  Østen  for  Edens  Have, 
og  et  blinkende  Sværd,  som  vendte  til  alle  Side,  til  at  vogte 
Vejen  til  Livets  Træ.«  (Kostl.  Perle,  Side  18 — 19;  ligeledes 
1.  Moseb.,  3.  Kap.) 

Nephitprofeten  Alma  forstod  Følgerne,  der  vilde  have  kom- 
met, hvis  Adam  og  hans  Hustru  havde  spist  af  Livets  Træ; 
han  forklarer  det  saaledes:  »Og  saaledes  se  vi,  at  der  blev  givet 
Mennesket  en  Tid  til  at  omvende  sig,  ja,  en  Prøvelsestid,  en 
Tid  til  at  omvende  sig  og  tjene  Gud.  Thi  se,  dersom  Adam 

havde  udrakt  sin  Haand  straks  og  taget  af  Livsens  Træ,  vilde 
han  havde  levet  for  evigt,  i  Overensstemmelse  med  Guds  Ord, 
og  ikke  haft  nogen  Tid  til  Omvendelse;  og  Guds  Ord  vilde 
ligeledes  have  været  forgæves,  og  den  store  Plan  til  Frelse 
vilde  være  bleven  tilintetgjort.  (Mormons  Bog,  Alma  42:  4 — 5.) 


STRAALEN. 

(Præs.  John  A.  Widtsoe,  »Millenial  Star«.; 

Det  havde  været  et  godt  Mode.  De  Tilstedeværende  flokke- 
des omkring  for  at  hilse  paa  de  Besøgende.  En  graahaaret  og 
venligt  udseende  Søster  stod  stille  og  ventede  paa  hendes  Tur, 
der  kom  tilsidst.  »Har  De  tilhørt  Kirken  længe,  Søster?«  »Aah 
ja,  men  — ,«  hun  tovede,  »jeg  var  døbt  i  1903.«  »Det  er  en  lang 
Tid  siden  —  mere  end  et  kvart  Aarhundred.«  »Men  ser  De  — .« 
hun  tøvede  igen  og  tilføjede  derefter,  »jeg  vilde  gerne  for- 
tælle Dem  min  Historie.«  Her  er  den,  som  hun  fortalte  den: 

»Jeg  ønskede  Sandhed;  jeg  ønskede  den  sande  Religion;  jeg 
vilde  gerne  slutte  mig  til  Kristi  sande  Kirke.  Jeg  studerede 
Bibelen,  men  kunde  ingen  Kirke  finde,  der  harmonerede  med 
Lærdommene  i  den  hellige  Skrift.  Saa  jeg  forblev  uden  Med- 
lemsskab af  nogen  Kirke.  En  Dag  kom  der  en  ung  Mand  til 
min  Dør  og  gav  mig  et  Skrift,  der  fortalte  om  Genoprettelsen  i 
disse  Dage  af  Jesu  Kristi  Kirke  i  sin  oprindelige  Renhed  og 
Skikkelse.  Jeg  læste  Skriftet  og  fik  andre.  Jeg  havde  tilsidst 
fundet  Sandheden.  Min  Overbevisning  var  næsten  øjeblikke- 
lig. Hele  mit  Liv  havde  jeg  forberedt  mig  for  dette  Budskab, 
som  den  unge  »Mormonældste«  bragte.  Jeg  blev  døbt,  og  Aan- 
dens  Varme  fyldte  baade  Sjæl  og  Legeme.  Som  jeg  levede  med 
i  Kirkens  Liv  og  lærte  mere  angaaende  Lærdommene,  brændte 
Vidnesbyrdet  om  dens  Sandhed  mere  klart  i  mig.  Siden  min 
Daabsdag  har  jeg  aldrig  tvivlet  om  dens  guddommelige  Sand- 
heder. Det  er  et  fuldkomment  System.  Men,  efterhaanden  som 
jeg  kom  sammen  med  Ældsterne  og  Medlemmerne,  opdagede 

jeg  snart,  at  disse  ikke  var  fuldkomne.  Det  undrede  mig,  at 
Sandheden  ikke  producerede  et  fejlfrit  Folk.  Den  Onde  tog 
Fordel  af  mit  kritiske  Synspunkt,  saa  jeg  kun  kunde  se  Svag- 
hederne hos  de  Ledende  og  hos  mine  Brodre  og  Søstre.  Jeg 
blev  en  Fejlfinder.  Tilsidst  kunde  jeg  kun  finde  godt  i  Evan- 
geliet og  intet  ved  Medlemsskabet  i  Kirken.  Vil  De  tro  det! 
Denne  fejlfindende  Aand  blev  saa  fremtrædende  i  mig,  at 
jeg  udskilte  mig  fra  Kirken.  I  tolv  lange  Aar  havde  jeg  intet 
med  Kirken  eller  dens  Medlemmer  at  gøre  og  udførte  ingen 
af  mine  Pligter  som  et  Medlem.  Det  var  lange,  lange  Aar  — 
aah,  saa  lange!  Jeg  vidste  hele  Tiden,  at  Evangeliet  var  sandt, 
og  jeg  hungrede  efter  de  Velsignelser,  et  aktivt  Medlemsskab 
i  Kirken  bringer.  Da  gik  jeg  i  Rette  med  mig  selv,  og  paa 
mine  Knæ  bad  jeg  om  Ydmyghed,  for  Øjne  til  at  se  det  Gode 
hos  mine  Medmennesker.  Gud  ske  Tak.  Han  gav  mig  Styrke 
til  at  overvinde  mig  selv.  En  Dag  kom  jeg  tilbage  til  Kirken, 
ydmyget;  og  siden  har  jeg  trofast  udfort  det  Arbejde,  der  er 
bleven  forlangt  af  mig,  og  som  jeg  soger  efter  det  Gode  i  Med- 
lemmerne af  Grenen,  som  jeg  tilhorer,  har  jeg  fundet,  at 
mine  Brodre  og  Sostre  er  de  mest  vidunderlige  Mennesker. 
Jeg  kan  ikke  længere  se  deres  Fejl,  og  hvor  har  Verden  for- 
andret sig  for  mig!  Det  er  nu  tolv  Aar  siden,  jeg  kom  tilbage 
—  de  lykkeligste  tolv  Aar  i  mit  Liv.  Og  hvis  De  ikke  véd  det, 
kan  jeg  fortælle  Dem,  at  de  Mennesker,  De  har  hilst  paa  i  Af- 
ten, er  de  bedste  Mennesker  i  Verden.  Jeg  onsker,  at  jeg  kunde 
blive  ligesaa  god,  som  de  er.  Men  naar  jeg  bliver  spurgt,  hvor- 
længe  jeg  har  staaet  i  Kirken,  kommer  de  tolv  mørke  Aar, 
hvor  jeg  var  adskilt  fra  Kirken,  frem  i  min  Erindring,  og  jeg 
tover  med  at  svare.  Og,  Broder,  vær  venlig  at  fortælle  Med- 
lemmerne, hvor  De  kommer  hen,  ikke  at  se  efter  andres  Svag- 
heder, men  soge  efter  deres  Dyder,  og  at  finde  Fejl  bringer 
kun  dybe  Sorger;  det  er  Djævelens  egen  Maade  til  at  ødelægge 
Sjælens  Fred;  medens  den  højeste  Lykke  gives  os,  naar  vi 
ser  efter  det  Gode,  og  det  tvinger  det  Onde  fra  vore  Hjerter. 
Fortæl  dem  ikke  at  finde  Fejl.« 

Som  denne  gode  Kvinde  lykkelig  blandede  sig  med  For- 
samlingen, fremkom  Tanken:  »Hvilken  udmærket  Prædiken 
dette  var.« 


AFSKEDSHILSEN. 

Da  vort  Arbejde  i  den  Danske  Mission  er  ophørt,  idet  vi  har 
faaet  en  hæderlig  Afløsning  fra  Kirkens  Første  Præsidentskab, 
ønsker  vi  igennem  »Skandinaviens  Stjerne«  at  sige  Farvel  til 
Missionærerne,  Medlemmerne  af  Kirken  og  alle  Venner  her  i 
Landet,  hvem  vi  i  Sandhed  elsker. 

Vore  Hjerter  er  fulde  af  Taknemmelighed  for  al  udvist  Til- 
lid og  for  al  den  Venlighed  udvist  os  under  vore  Besøg  i  de 
forskellige  Distrikter. 

Idet  vi  opsender  vor  hjerteligste  Taksigelse  til  Gud,  vor 
Himmelske  Fader,  for  hans  Beskyttelse,  der  har  været  over 
os  igennem  vor  Mission,  takker  vi  ogsaa  vore  trofaste  Med- 
arbejdere Missionærerne  for  det  beundringsværdige  Arbejde, 
de  har  udført,  ligeledes  Kirkens  Medlemmer  for  deres  Op- 
ofrelse og  Godhed  til  enhver  Tid. 

Det  er  med  Glæde  og  Tillidsfuldhed,  at  vi  overlader  Mis- 
sionens Styrelse  til  vor  Efterfølger,  Ældste  Holger  M.  Larsen. 
Det  er  vort  Haab  og  Ønske,  at  I  vil  skænke  ham  den  samme 
Opmærksomhed,  der  har  været  vist  os,  og  tage  Hensyn  til 
hans  Raad  og  Formaninger.  Han  ønsker  kun  Missionen  Vel. 

Lyt,  o  lyt,  kære  Søskende,  til  vort  Vidnesbyrd,  maaske  det 
sidste,  I  faar  fra  os.  Dette  er  Guds  Værk  og  hans  Kirke.  Erin- 
drer den  Pagt,  I  har  sluttet  med  ham  i  Daabens  Vande.  Kom- 
mer ihu,  at  I  er  hans  Vidner  paa  Jorden.  Lad  eders  Eksempel 
lyse  for  eders  Medmennesker.  Hold  eder  fra  Verdens  Daarlig- 
heder  og  Synder.  Lev  et  rent  og  moralsk  Liv.  Gør  eders  Pligt 
mod  Gud  og  hans  Kirke,  saavel  i  timelig  som  i  aandelig  Hen- 
seende, respekter  og  ær  de  Mænd,  som  er  udsendt  for  at  for- 


215 


kynde  Jesu  Kristi  Evangelium,  samt  dem,  der  besidder  Præste- 
dømmets Myndighed.  Vær  frimodige  og  bær  eders  Vidnesbyrd 
om,  at  Gud  lever,  at  vi  er  skabt  i  hans  Billede,  at  Jesus  Kri- 
stus er  hans  Søn  og  Verdens  Frelser,  og  at  han  har  atter  talet 
til  Jorden  igennem  sin  Tjener,  Joseph  Smith.  Ved  at  gøre 
dette,  vil  eders  Glæde,  Fremgang  og  Udvikling  være  over  al 
Forventning  og  Beskrivelse. 

Vor  Bøn  er  bestandig,  at  Gud  vor  himmelske  Fader  vil  vel- 
signe eder  alle  med  timelige  saavel  som  aandelige  Goder. 
Modtag  nu  vort  Farvel  og  Velsignelse.  Maa  ethvert  oprigtigt 
Ønske  af  eders  Hjerte  blive  eder  tildelt.  Igen  Farvel  og  Tak 
for  denne  Gang.  Vi  forbliver  Joseph  L    Petersen 

Ida  A.  Petersen. 


DEN  DANSKE  MISSION. 

ANKOMST. 
Ældsterne  Otto  W.  Andersen,  Salt  Lake  City,  Utah,  Joseph 
Wm,  Johnson,  Bancroft,  Idaho,  og  Kenneth  A.  Lauritzen, 
Victor,  Idaho,  ankom  til  København  den  3.  Juli  1929  paa 
S/S  »Hellig  Olav«  efter  en  behagelig  Rejse  for  at  virke  i  den 
Danske  Mission.  Vi  byder  dem  velkommen. 

BESKIKKELSE. 
Ældsterne  Otto  W.  Andersen  og  Joseph  Wm.  Johnson  er 
beskikket  til  at  virke  i  Aarhus  Distrikt  og  Ældste  Kenneth 
A.  Lauritzen  til  Aalborg  Distrikt.  Joseph  L.  Petersen, 

Missionspræsident. 

DØDSFALD. 
Ifølge  »Bikuben«  er  Ældste  Peter  Petersen,  Salt  Lake  City, 
Utah,  afgaaet  ved  Døden  den  9.  Juni  efter  nogen  Tids  Syg- 
dom og  blev  begravet  under  stor  Deltagelse  fra  Wilford  Wards 

Kapel,  Salt  Lake  City,  den  11.  Juni.  Br.  Petersen  var  en  meget 
virksom  Mand  i  Kirkens  Tjeneste  og  udforte  en  Mission  til 
Danmark  i  Aarene  1923—25,  hvor  han  bl.  a.  præsiderede  over 
Randers  Gren.  En  af  hans  Sønner,  Holger  Petersen,  udforte 
ligeledes  en  Mission  til  Danmark  fra  1926 — 28.  Br.  Petersen 
efterlader  sig  Hustru  og  otte  Børn. 

KØBENHAVNS  GREN. 
Den  Kvindelige  Hjælpeforening  afholdt  en  særdeles  vel- 
lykket Set.  Hansfest  Mandag  den  24.  Juni  paa  Salen,  Kors- 
gade 11,  til  Fordel  for  deres  Kasse.  Først  paa  Aftenen  ser- 
veredes der  Smørrebrød,  der  kunde  købes  mod  en  ret  rime- 
lig Betaling.  Derefter  udfortes  et  udmærket  og  underholdende 
Program,  der  blev  modtaget  med  stærkt  Bifald  af  den  ret  tal- 
rige Forsamling.  Senere  paa  Aftenen  blev  der  igen  serveret 
Forfriskninger,  og  ligeledes  afholdtes  en  Auktion  over  for- 
skellige Genstande,  der  var  skænket  Foreningen.  Det  var  en 
fornøjelig  og  behagelig  Aften,  der  tillige  var  en  Sukces  for  den 
Kvindelige  Hjælpeforening  i  finansiel  Henseende. 

Mandag  den  1.  Juli  gav  Grenens  Spejderkorps  under  Ledelse 
af  Figat  H.  Breum  en  Opvisning  af  en  Spejderlejr  paa  den  store 
Sal  i  Korsgade  11.  Ligeledes  blev  et  lille  Program  udfort. 
Indtægterne  fra  denne  Festlighed  bruges  til  Afholdelse  af  Ud- 
gifterne ved  Korpsets  Sommerlejr.  ph.  J. 

KORT  BESØG. 
Præsident  John  A.  Widtsoe  og  Hustru  Leah  D.  Widtsoe  af- 
lagde København  et  ganske  kort  Besøg  Søndag  Eftermiddag 
den  30.  Juni.  De  ankom  fra  Malmø  ved  Middagstid  for  sam- 
men med  Præsident  Joseph  L.  Petersen  at  gennemgaa  Byg- 
ningsplanerne  og  bese  Bygningsarbejdets  Fremskridt  paa  den 
nye  Kirke.  De  var  ikke  i  Stand  til  at  overvære  noget  af  Mø- 
derne i  København,  men  forlod  samme  Dags  Eftermiddag 
Byen.  P/i.  /. 

MISSIONSPRÆSIDENTERNES  AARLIGE 
KONFERENCE. 
Fra  Præsident  John  A.  Widtsoe  har  vi  modtaget  Budskab 
om,  at  de  europæiske  Missionspræsidenters  Konference  i  Aar 
vil  blive  afholdt  i  Liverpool  fra  den  14.  August  og  vil  vedvare 
ca.  en  Uge.  I  Forbindelse  hermed  vil  Præsidenterne  over  de 
Kvindelige  Hjælpeforeninger  i  de  forskellige  Missioner  møde 
til  en  Konference.  Konferencen  afholdes  lige  efter  Afsluttelsen 
af  den  store  Spejder-»Jamboree«  i  Birkenhead  ved  Liverpool. 


ABRAHAMS  BOG. 

(J.  M.  Sjødahl  i  »Juvenile  Instructor.) 

Den  3.  Juli  1835  kom  en  Gentleman  ved  Navn  Michael  H. 
Ghandler  til  Kirtland  og  foreviste  en  Del  ægyptiske  Relikvier 
bestaaende  af  fire  Mumier,  nogle  Ruller  Papyrus  og  en  Del 
mindre,  skrevne  Brudstykker.  Hele  Samlingen  havde  tidligere 
været  forevist  i  New  York  og  Philadelphia,  hvor  de  havde 
vakt  baade  de  Lærdes  og  den  almindelige  Befolknings  Op- 
mærksomhed. 

De  Hellige  i  Kirtland  kobte  baade  Mumierne  og  Manuskrip- 
terne. Ved  nærmere  Eftersyn  fandt  Profeten  Joseph  Smith  til 
sin  Glæde,  at  han  havde  foran  sig  Optegnelser  fra  Abraham 
og  Jakobs  Son,  Josef;  og  Profeten  noterede  i  sin  Dagbog  under 
Datoen  5.  Juli  1835:  »Med  Sandhed  kan  vi  sige,  at  Herren  be- 
gynder at  aabenbare  Fredens  og  Sandhedens  Rigdomme.« 
Saa  meget  værdsatte  han  dette  Fund. 

Efter  at  have  forsikret  sig  om  disse  Rullers  uvurderlige 
literære  Værdi,  paabegyndte  Profeten  straks  med  Assistance 
fra  Oliver  Cowdery  og  W.  W.  Phelps  Arbejdet  med  at  lære 
Meningen  af  disse  Billeder  og  Hieroglyfer,  der  var  nedskrevne 
paa  Papyrus.  Den  1.  Oktober  1835  var  Profeten  saa  langt 
fremskreden  med  Arbejdet,  at  han  skrev:  »Ved  vor  Forskning 

bliver  Astronomiens  Principer,  som  Fader  Abraham  og  de 
gamle  forstod  dem,  opladte  for  vor  Forstand.« 

Vi  véd:  fra  1.  Mosebog  (12:  10—20),  at  Abraham  i  den  Tid, 
der  var  Hungersnød  i  det  forjættede  Land,  rejste  til  Ægypten. 
I  Abrahams  Bog  faar  vi  en  Forstaaelse  af  Patriarkens  specielle 
Mission  til  Ægypten.  Ægypterne  tilbad  Solen  og  andre  Him- 
mellegemer samt  alle  mulige  Slags  Genstande,  særlig  Dyr. 
Abraham  kom  for  at  belære  dem  om  den  sande  Gud  og  at 
lære  Folket,  at  Solen,  Stjernerne  og  Planeterne  samt  alt,  der 
eksisterede,  er  Guds  Skabelsesværk,  og  at  han  alene  er  værdig 
den  Ærbødighed,  der  udvistes  hans  Hænders  Gerninger.  Dette 
er  Aarsagen  til  de  underfulde  Aabenbaringer  nedskrevet  i 
Abrahams  Bog  angaaende  Universets  Indretning  og  Rege- 
ringsform. 

I  det  første  Kapitel  af  Abrahams  Bog  bemærkes  det,  at  Fol- 
ket i  Ur,  Abrahams  By,  i  Landet  Kaldæa  var  blevne  Afguds- 
dyrkere, og  at  de  havde  et  Alter  paa  en  Høj,  der  kaldtes 
»Potifars  Høj«  ved  den  øverste  Ende  af  Sletten  »Olishem«,  paa 
hvilken  de  ved  forskellige  Lejligheder  ofrede  Mænd,  Kvinder 
og  Børn.  Der  fortælles  ogsaa,  at  Præsterne  lagde  Hænder  paa 
Abraham,  som  de  havde  udvalgt  til  et  Offer  paa  Alteret,  men 
at  Herren  frelste  ham  fra  denne  Skæbne  og  nedbrød  deres 
Helligdom. 

Denne  Historie  fra  Abrahams  Bog  er,  efter  mit  Skøn,  paa  en 
vidunderlig  Maade  bleven  stadfæstet  i  den  senere  Tid.  For- 
skere, der  repræsenterer  Pensylvaniens  Universitets  Musæum 
og  det  Britiske  Musæum,  har  i  længere  Tid  foretaget  Udgrav- 
ninger i  Byen  Ur.  De  har  fundet  en  Mængde  Genstande,  hvoraf 
nogle  er  fra  den  samme  Tid  som  Abraham,  og  som  viser  Til- 
stedeværelsen af  en  fremragende  Civilisation.  En  af  Lederne 
for  Ekspeditionen,  Dr.  Leonard  Woolley,  sagde  forn}dig  i  et 
Foredrag  i  Stockholm,  Sverige,  om  deres  arkæologiske  Fund, 
at  Byen  Ur  var  en  temmelig  stor  By  i  sine  Dage,  og  at  Guld- 
smede-, Stenhugger-  og  Graveringsarbejdet  langt  overgik  det, 
der  fandtes  i  Ægypten  under  det  første  Dynasti.  Civilisationen 

i  Ur  kom  fra  Regioner  mellem  Eufrates  og  Indien,  fra  de 
samme  Steder,  hvor  den  ægyptiske  Kultur  kom  fra,  siger  Dr. 
Woolley,  hvilket  forklarer  Ligheden  af  den  religiøse  Dyrkelse 
omtalt  i  Abrahams  Bog.  Men  det  mest  vigtige  af  alt  i  Byen 
var,  hvad  vi  kan  kalde  Tempelpladsen.  Paa  denne  Plads 
fandtes  der,  ifølge  Dr.  Woolley,  Levninger  af  en  kunstfærdig 
Høj  eller  Gravkammer  paa  omkring  210  Fod  lang,  120  Fod 
bred  og  105  Fod  høj.  Sumerierne  byggede,  ifølge  Forskeren, 
saadanne  Høje  i  alle  deres  Byer.  Denne  Høj  i  Ur  steg  i  Ter- 
rasser, og  Alteret  stod  paa  Toppen,  hvor  Maanens  Gud  blev 
dyrket. 

I  Kongernes  Gravkamre  fandt  Udgraverne,  ifølge  Forskeren, 
Spor  af  Menneske-Ofre  saavel  som  værdifulde  Guld-  og  Sølv- 
sager. Gravhvælvingerne  indeholdt  Rækker  af  Levninger  af 
Mænd  og  Kvinder,  der  var  dræbte,  saa  de  kunde  ledsage  Kon- 
gen over  paa  den  anden  Side.  Her  har  vi  en  saa  stærk  Bekræf- 
telse som  muligt  paa  Historien  i  Abrahams  Bog.  Alteret, 
Højen  paa  »Sletten«  eller  Pladsen,  Menneskeofringer  og  Aar- 
sagen  til  disse  —  alt  er  fundet  af  Forskere,  som  omtalt  i  Bogen. 


VOGT  DIN  TUNGE. 

En  Bonde,  der  havde  en  daarlig  Samvittighed,  gik  hen  til 
en  Munk  for  at  søge  Raad.  Han  sagde,  at  han  havde  udspredt 
en  smudsig  Historie  om  en  Ven  og  havde  derefter  fundet  ud, 
at  Historien  ikke  stemte  overens  med  Sandheden.  »Hvis  du 
ønsker  at  have  Fred  med  din  Samvittighed,«  sagde  Munken, 
»maa  du  fylde  en  Sæk  med  Honsedun  og  gaa  til  hver  eneste 
Dør  i  Landsbyen  og  læg  ved  hver  af  dem  en  af  de  bløde  Fjer.« 
Bonden  gjorde,  som  det  blev  ham  fortalt  og  kom  derefter  til- 
bage til  Munken  og  sagde,  at  han  havde  gjort  Bod  for  sin 
Daarskab.  »Ikke  endnu,«  sagde  Munken,  »tag  din  Sæk  og  gaa 
Runden  igen  for  at  opsamle  hver  eneste  Fjer,  du  har  efterladt.« 
»Ja,  men  Vinden  maa  have  blæst  dem  alle  væk,«  sagde  Bon- 
den. »Ja,  min  Søn,«   sagde  Munken,   »saaledes  er  det  ogsaa 

med  Sladder.  Ord  falder  let,  men  lige  meget,  hvor  haardt  du 
parøver,  saa  kan  du  aldrig  faa  dem  tilbage  igen.« 


UKYSKHED,  TIDENS  MEST  FREM- 
HERSKENDE ONDE. 

(Afdøde  Præs.  Joseph  F.  Smith.) 

Et  Samfunds  eller  en  Nations  Karakter  er  Summen  af  dets 
Medlemmers  personlige  Kvaliteter.  At  sige  dette  er  paa  én 
Gang  at  fremkomme  med  en  flov  Bemærkning  og  en  selv- 
indlysende Sandhed.  En  materiel  Bygnings  Stabilitet  beror 
paa  Ægtheden  af  de  mange  Dele,  og  Vedligeholdelsen  af  et 
passende  Forhold  af  Sammenføjninger  i  Harmoni  med  Lov 
og  Magt.  Det  samme  kan  siges  om  Institutioner,  Systemer  og 
Organisationer  i  Almindelighed.  Nogle  af  Menneskets  største 
Fejlgreb  i  administrative  Affærer,  Politik  og  offentlige  Virk- 
somheder er  Følgerne  af  forfejlede  Bestræbelser  paa  at  styrke 
det  som  et  Hele  i  Stedet  for  at  anvende  hjælpende  Lægemidler 
til  de  angrebne  Dele  eller  at  rette  de  forvirrede  Forhold.  Naar 
Borgerne  kan  blive  oplærte  til  at  leve  et  retskaffent  Liv,  vil 
Nationens  Storhed  og  Duelighed  være  sikret. 

Den  pessimistiske  Agitators  Røst  høres  overalt  i  Dag.  Han 
fordommer  højlydt  de  eksisterende  Systemer  og  kræver  ihær- 
digt nye  Love  og  Regeringsformer.  Fremskridtsvenlig  Lov- 
givning er  utvivlsomt  nødvendig.  Indgreb  paa  Loven  og  Man- 
gel paa  Pligtopfyldelse  samt  andre  nationale  eller  lokale  On- 
der skulde  rettes  punktligt;  men  Menneskehedens  største  Nød- 
vendighed er  en  individuel  Reformation.  En  grundig  Renselse 
og  virkningsfuld  Regulering  af  Samfundet  som  et  System  ved 
Forbudslove  er  et  kolossalt  og  næsten  haabløst  Stykke  Ar- 
bejde. Den  naturlige  og  fornuftige  Forbedringsplan  maa  i  det 
store  og  hele  bygges  paa  Uddannelsen  af  Samfundets  Enhed 
—  den  individuelle  Borger.  Regulations-  og  Forbudslove  kan 
ikke  med  Rimelighed  regnes  for  andet  end  Tvangsforanstaltnin- 
ger under  den  nuværende  Tilstand  af  Menneskets  Affærer,  men 

lad  os  haabe,  at  disse  Love  vil  blive  som  døde  Bogstaver,  efter- 
haanden  som  Samfundet  gør  Fremskridt  gennem  Forbedring 
af  dets  enkelte  Individer. 

Hvad  der  i  Nutidens  Litteratur  er  kendt  som  et  socialt  Onde 
er  Genstand  for  en  stadig  tilbagevendende  Diskussion,  og 
Maaden,  man  skal  forholde  sig  overfor  det,  er  et  omdebatteret 
og  omstridt  Emne.  At  den  offentlige  Samvittighed  er  vakt  ved 
Alvorligheden  af  den  beklagelige  Tilstand  foraarsaget  ved 
seksuel  Umoralitet  er  en  lovende  Rettesnor  for  mulig  For- 
bedring. Ingen  mere  afskyelig  Kræftskade  forkrøbler  Samfun- 
dets Legeme  og  Sjæl  end  den  forfærdelige  Sygdom  fra  seksuel 
Synd.  Den  fordærver  selve  Livets  Grundvold  og  testamenterer 
sine  smudsige  Virkninger  tiL  de  endnu  uf  od  te  som  et  dodeligt 
Legat.  Den  lurer  i  By  og  paa  Land,  i  Paladset  og  i  Hytten 
som  et  glubende  Rovdyr,  der  venter  paa  sit  Bytte,  og  den  ra- 
serer Landet  i  bespottelig  Haan  mod  Menneskers  og  Guds 
Love.  Den  lovformelige  Omgang  af  Køn  er  fra  Gud,  ikke  alene 
som  det  eneste  Middel  for  Menneskeracens  Opholdelse,  men 
for  Udviklingen  af  hojere  Egenskaber  og  ædlere  Træk  i  den 
menneskelige  Natur,  som  et  kærlighedsinspireret  Kammerat- 
skab mellem  Mand  og  Kvinde  alene  kan  sikre.  Skriftens  Ord 
er  tydelige  angaaende  Guds  Hensigter  og  Befalinger  med  Hen- 
syn til  de  to  Køn.  Det  er  ikke  godt  for  Mennesket  at  være 
alene,  og  derfor  er  det  befalet,  at  »Manden  forlader  sin  Fader 
og  sin  Moder  og  blive  fast  hos  sin  Hustru,  og  de  skulle  være 
til  eet  Kød«  (1.  Moseb.  2:  18,  24).  Om  Menneskeracens  første 
Forældre  læser  vi:  »Og  Gud  velsignede  dem,  og  Gud  sagde  til 
dem:  vorder  frugtbare  og  mangfoldige,  og  opfylder  Jorden« 
(1.  Moseb.  1:  28).  Lærdommen  om  Ægteskabets  Ærbarhed  er 
lige  saa  sand  i  Dag,  som  da  den  først  udtaltes  af  en  af  de 
gamle  Apostle  (se  Hebr.  13:  4),  og  hvem  vil  benægte,  at  Ægte- 
skabet er  nødvendigt  for  at  opnaa  en  nogen  som  helst  Fuld- 
kommenhed ved  at  opfylde  Maalet  og  Hensigten  for  Menne- 
skets jordiske  Tilværelse?  »Dog  er  hverken  Kvinde  uden 
Mand  eller  Mand  uden  Kvinde  i  Herren.«  (1.  Kor.  11:  11.) 

Ikke  alene  er  det  absolut  passende  og  i  nøjagtig  Harmoni 
med  baade  Bogstavet  og  Aanden  i  det  guddommelige  Ord, 
men  det  er  absolut  nødvendigt  for  den  sociale  Ordens  Stabili- 
tet, at  Ægteskabsforholdet  skal  indrettes  og  reguleres  af 
verdslige  Love.  De,  der  indgaar  i  Ægteskabspagten,  maa  føle 
det  Ansvar,  de  paatager  sig;  og  for  Obligationens  Garanti  er 
de  ansvarlige  til  hverandre,  til  Samfundet  og  til  deres  Gud. 

Seksuel  Forening  er  lovligt  i  Ægteskab,  og  hvis  udført  med 
rette  Hensigter  er  det  ærbart  og  helligt.  Men  foruden  Ægte- 
skabsbaandet  er  seksuel  Tilfredsstillelse  en  nedværdigende 
Synd  og  afskyelig  i  Guds  Aasyn.  Brudte  Ægteskabsløfter  er 
en  frugtbar  Kilde  til  Skilsmisse  med  en  lang  Række  af  efter- 
følgende Daarligheder,  af  hvilke  ikke  mindst  er  den  Skam  og 
Skændsel  kastet  paa  ulykkelige,  men  uskyldige  Børn.  Den 
forfærdelige  Virkning  af  Horeri  er  ikke  begrænset  til  kun  de 
overtrædende  Parter.  Hvad  enten  kendt  aabenlyst  eller  delvis 
skjult  under  en  skyldig  Hemmelighedskaabe,  saa  er  Resul- 
tatet stærkt  fremtrædende  i  daarlige  Indflydelser.  Den  udøde- 
lige Aand,  der  kommer  til  Jorden  for  at  blive  iklædt  et  Le- 
geme af  Kod,  har  den  Ret  at  blive  velskabt  gennem  Forældre, 
der  er  fri  for  al  Besmittelse  fra  seksuel  Synd. 

Det  er  en  beklagelig  Kendsgerning,  at  Samfundet  vedbliver 
at  holde  strengere  Regnskab  med  Kvindens  seksuelle  Over- 
trædelser end  med  Mandens.  Hvilken  Skygge  af  Undskyld- 
ning, for  ikke  at  tale  om  Berettigelse,  kan  der  findes  for  denne 
skandaløse  og  kujonagtige  Klassificering?  Kan  moralsk  Be- 
sudling  være  mindre  smudsig  og  pestbefængt  for  en  Mand  end 
for  en  Kvinde?  Er  en  mandlig  spedalsk  at  sky  mindre  af 
Frygt  for  Smitte  end  en  Kvinde  med  samme  Sygdom?  O,  hvor 
ringeagtende,  uretfærdigt  og  æreskrænkende  er  det  ikke! 
Lykkeligvis  er  de  første  Forkyndere  af  denne  skammelige 
Opfattelse  om  et  dobbelt  moralsk  Standard  for  Kønnene 
skjult  i  Fortidens  Glemsel.  Lad  den  Vanære,  som  de  rettelig 
skulde  dele,  bæres  af  dem,  der  støtter  den  almindelige  Aner- 
kendelse af  en  saa  krænkende  Klassificering!   Forestil  dem 

Synet:  Manden,  der  af  Naturen  er  Kvindens  Beskytter  og  For- 
svarer, rede  til  at  stene  til  en  social  Død  den  Horekvinde,  i 
hvis  Synd  han  har  Del! 

Det  er  sandt,  at  der  er  intet  nyt  i  denne  fordømmelige  For- 
vrængelse  af  Sømmelighed  og  Retfærdighed.  Det  erindres,  at 
visse  selvretfærdige  Skriftkloge  og  Farisæere  kom  støjende  til 
Kristus  i  Templets  Forgaard,  dragende  med  dem  en  Kvinde, 
om  hvem  de  sagde:  »Mester!  denne  Kvinde  er  greben  i  Hor 
paa  fersk  Gerning,«  og  de  spurgte,  hvad  Straf  hun  skulde  lide. 
Hvorledes  med  Manden  i  dette  Tilfælde?  Maaske  han  var  til- 
stede; men  enten  han  var  eller  ikke,  saa  horer  vi  intet  om,  at 
der  blev  forlangt  Dom  over  ham.  Men  Uretfærdighed  ser 
ikke  mindre  hæslig  ud,  fordi,  som  vi  til  Tider  siger  i  dum 
Selvmodsigelse,  den  er  æret  gennem  Tiderne. 

Naar  Kvinden  synder,  maa  hun  ufejlbarlig  lide;  thi  Føl- 
gerne er  sikre  enten  straks  eller  senere.  Men  naar  Manden 
med  Urette  kaster  paa  hende  Følgerne  af  hans  Overtrædelser, 
da  staar  han  domfældt  for  en  langt  større  Skyld.  Og  Manden 
er  i  det  store  og  hele  ansvarlig  for  S}^nden  mod  Sømmelig- 
hed- og  Kyskhed,  hvilken  Byrde  alt  for  ofte  hæftes  paa  den 
svagere  Deltager  i  Forbrydelsen.  Skøgeriets  frygtelige  Over- 
magt og  den  Tolerance,  ja  endog  Overbærenhed,  med  hvilken 
denne  lave  Trafik  behandles  af  det  saakaldte  civiliserede 
Samfund,  er  en  sort  Plet  paa  Historiens  Blade. 

Det  vilde  være  en  aabenbar  Uretfærdighed  at  fordømme  en- 
hver falden  Kvinde  som  ligestillet  med  Resten  af  hendes  de- 
graderede Klasse.  Publicerede  Resultater  af  Undersøgelser  ved 
officielle  Forespørgsler  og  af  frivillige  fra  dette  sølede  Felt 
påaviser,  at  mange  af  de  Kvinder,  der  tilbyder  deres  Legeme 
til  Salgs,  begyndte  denne  forfærdelige  Handel  efter  at  have 
fundet  sig  selv  nedværdiget  og  forraadt  ved  for  megen  Tillid 
til  Manden;  og  skønt  hendes  fortvivlede  og  desperate  Tilstand 
kan  betragtes  som  en  af  Aarsagerne  og  maaske  formilde  Om- 
stændighederne, er  hun  ikke  desto  mindre  en  Overtræder  af 
de  verdslige  Love  og  en  stor  Synder  for  Guds  Aasyn.  Paa 

Dagen,  hvor  vi  skal  dømmes  retfærdigt  foran  Tronen  af  den 
store  Dommer,  der  skal  læse  vort  Sind  og  Hjerter,  vil  enhver 
Omstændighed  blive  taget  i  Betragtning  —  i  hendes  Sag  saa 
vel  som  hans  eller  dem,  der  har  været  medvirkende  til  hendes 
Degradation.  Der  er  andre,  siger  Rapporten,  der  paastaar,  at 
de  lever  et  Liv  i  Skam  efter  eget  Valg,  fordi  de  foretrækker 
den  tilsyneladende  lette  Levemaade  og  den  unaturlige  Ad- 
spredelse i  deres  ryggesløse  Tilværelse  fremfor  Fordringerne 
fra  ærlig  Flid.  (Fortsættes.) 

